భూషణ్ రామకృష్ణ గవాయ్

భూషణ్ రామకృష్ణ గవై (జననం: 1960 నవంబరు 24) ఒక భారతీయ న్యాయవాది, ప్రస్తుతం  2025 మే 14 నుండి భారతదేశ 52వ ప్రధాన న్యాయమూర్తిగా పనిచేస్తున్నారు.https://www.sci.gov.in/judge/justice-bhushan-ramkrishna-gavai/ అతను బాంబే హైకోర్టు మాజీ న్యాయమూర్తి,   ప్రస్తుతం కొన్ని జాతీయ న్యాయ విశ్వవిద్యాలయాల (NLU) ఛాన్సలర్‌గా కూడా పనిచేస్తున్నారు.  అతను నేషనల్ లీగల్ సర్వీసెస్ అథారిటీకి ఎక్స్ అఫీషియో ప్యాట్రన్-ఇన్-చీఫ్ కూడా వ్యవహరిస్తున్నారు.

 వ్యక్తిగత జీవితం 
రామకృష్ణ భూషణ్ గవాయ్ ఆర్.ఎస్ గవాయ్ , కమల దంపతులకు జన్మించాడు. రామకృష్ణ తండ్రి రిపబ్లికన్ పార్టీ ఆఫ్ ఇండియా (గవై) విభాగానికి, మాజీ ఎంపి , గవర్నర్ కు నాయకత్వం వహించాడు. రామకృష్ణ సోదరుడు రాజేంద్ర గవాయ్ కూడా రాజకీయ నాయకుడు. అతని కుటుంబం బి.ఆర్ అంబేద్కర్ నుండి నుండి ప్రేరణ పొంది బౌద్ధమతాన్ని అనుసరించింది.   

 వృత్తి జీవితం 
భూషణ్ రామకృష్ణ గవాయ్ 1960 నవంబర్ 24న అమరావతిలో జన్మించాడు. మాజీ అడ్వకేట్ జనరల్, హైకోర్టు న్యాయమూర్తి అయిన బార్ రాజా ఎస్. భోన్సాలేతో కలిసి పనిచేశాడు. 1987 నుండి 1990 వరకు బొంబాయి హైకోర్టులో స్వతంత్రంగా ప్రాక్టీస్ చేశాడు. 1990 తరువాత బాంబే హైకోర్టు నాగపూర్ బెంచ్ ముందు ప్రధానంగా ప్రాక్టీస్ చేశాడు. రాజ్యాంగ చట్టం, పరిపాలనా చట్టంలో కూడా ప్రాక్టీస్ చేశాడు.

నాగపూర్ మున్సిపల్ కార్పొరేషన్, అమరావతి మున్సిపల్ కార్పొరేషన్, అమరావతి యూనివర్సిటీలకు స్టాండింగ్ కౌన్సెల్గా పనిచేశాడు. వివిధ స్వయంప్రతిపత్త సంస్థలు, సికోమ్, డీసీవీఎల్ మొదలైన కార్పొరేషన్లు, విదర్భ ప్రాంతంలోని వివిధ మునిసిపల్ కౌన్సిళ్లకు క్రమం తప్పకుండా హాజరయ్యాడు.

1992 ఆగస్టు నుంచి 1993 జూలై వరకు బాంబేలోని హైకోర్టు ఆఫ్ జుడికేచర్, నాగపూర్ బెంచ్ లో అసిస్టెంట్ గవర్నమెంట్ ప్లీడర్ గా, అదనపు పబ్లిక్ ప్రాసిక్యూటర్ గా నియమితులయ్యాడు. తరువాత,  2000  జనవరి 17న నాగపూర్ బెంచ్ కు ప్రభుత్వ ప్లీడర్, పబ్లిక్ ప్రాసిక్యూటర్ గా నియమించబడ్డాడు.  2003 నవంబరు 14న హైకోర్టు అదనపు న్యాయమూర్తిగా నియమితులై,  2005లో శాశ్వత న్యాయమూర్తిగా 2019లో ఆయన సుప్రీంకోర్టు జడ్జిగా పదోన్నతి అందుకున్నాడు. 

సుప్రీంకోర్టు ప్రధాన న్యాయమూర్తిగా ఉన్న జస్టిస్ సంజీవ్ ఖన్నా పదవీ కాలం 2025 మే 13వ తేదీతో ముగిననుండడంతో తదుపరి ప్రధాన న్యాయమూర్తిగా బీ.ఆర్. గవాయ్‌ను నియమించాలంటూ ప్రస్తుత సీజేఐ జస్టిస్ సంజీవ్ ఖన్నా న్యాయశాఖకు సిఫారసు చేశాడు. సంప్రదాయం ప్రకారం తదుపరి ప్రధాన న్యాయమూర్తి పేరును ప్రతిపాదించాలని జస్టిస్ సంజీవ్ ఖన్నాను న్యాయశాఖ కోరగా, అతను జస్టిస్‌ బీ.ఆర్. గవాయ్‌ పేరును ప్రతిపాదించారు. దీనితో 2025 మే 14వ తేదీన జస్టిస్‌ గవాయ్‌ భారత ప్రధాన న్యాయమూర్తిగా ప్రమాణ స్వీకారం చేసి  6 నెలల పాటు ఆ బాధ్యత నిర్వహించి నవంబరులో పదవీ విరమణ చేశాడు.

 మూలాలు 

 బాహ్య లింకులు 
 బాంబే హైకోర్టు వెబ్‌సైట్ నుండి జస్టిస్ భూషణ్ రామకృష్ణ గవాయ్ అధికారిక ప్రొఫైల్
వర్గం:1960 జననాలు
వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు
వర్గం:భారతీయ న్యాయమూర్తులు
వర్గం:మహారాష్ట్ర వ్యక్తులు